56 
OBSERVATIONES ZOOLOGICAE. 
Vox aspera rauca, quam a canicula sibi timens emisit. Piscator dicit more 
juniorum columbarum edi ; sed rancido sapore est. 
Pedes supra geniculum nudi , in medio fere corpore positi , recti , ut inepte 
quasi positi videantur , et quod in figura quam Catesbaeus sternae stolidae 
dedit , error pictoris videri poterat , utique sic se habeat. 
Ventriculum prorsus eodem modo ac in cuculo positum reperit filius. Id 
jam Schneiderus, ni fallor, observavit, in variis avibus ventriculum eodem 
modo ac in cuculo positum esse ; inde explicationem Herissanti , cur cuculus 
non incubet, nullam esse. 
RHYNCHOPS NIGRA. 
Linnaeus characterem generis ad Edwardi figuram concinnavisse videtur. 
In meo specimine utraque maxilla est aequalis, unde casu tantum puto supe- 
riorem esse breviorem , uti in variis avibus reperit Pallasius Spicii. Zool. 
Fasc. VI. p. 1 2. Rostrum rectum , cultratum , compressum , imo compressis- 
simum , ut apice fere sit membranaceo flexili , naribus linearibus inferne prope 
marginem sitis. Rima inter utrumque marginem maxillae superioris ^angustis- 
sima , recipiens maxillam inferiorem cujus uterque margo in unam scindentem 
aciem coit, propeque basin gibbam, maximeque compressam, nec longiorem 
superiore. Rostrum etiam crassum non bene adscribitur in Encyclop. meth. 
Ornithol. p. ioo. 
Non bene Linnaeus nomen Barrerii Rhynchopsalia (sic enim scribere de- 
bebat) abbreviavit in vocem quae faciem rostratam significat , quum Barrerius 
voluerit exprimere rostrum forficis aiice fungens. Nam Rhynchos rostrum , 
et P salis forficem significat. Nomen inde utique a rostro forficem aemulante 
primus imposuit Barrerius Ornithol. specimen. Sed duplicem errorem graece 
magis eruditus Linnaeus correxit : primum aspirationem conservando , et Rh 
scribendo : dein g graecum in n, uti decebat , mutando. Nam Rygchopsalie 
scripserat Barrerius. 
RHYNCHOCHASME. Nobis. 
Rostrum hians , mandibularum marginibus se non contingentibus } 
serratis. Nares lineares. Pedes tetradactyli. 
Sub hoc nomine et charactere novum constitui posse genus mihi videtur, 
formante Ardea pondiceriana (Le Bec-ouvert. Buffon.) A. coromande- 
